ડાબેરીઓની પ્રબળ ઇચ્છા છતાં કોંગ્રેસ જાહેરમાં સત્તાવાર રીતે ડાબેરી પક્ષો સાથે મળીને ચૂંટણી લડવા તૈયાર નથી. બંને વચ્ચે પડદા પાછળ કોઈક પ્રકારની સમજૂતી આકાર લઈ રહી હોવાના અહેવાલ છે. કેરળમાં કોંગ્રેસ અને ડાબેરીઓ વચ્ચે સીધી સ્પર્ધા હોય છે. એ સ્થિતિમાં પણ કોંગ્રેસ માટે પશ્ચિમ બંગાળની સમજૂતી કેરળમાં નુકસાનકારક પુરવાર થઈ શકે છે. કેરળમાં કોંગ્રેસના નેતૃત્વ હેઠળની ઓમાન ચાંડીની સરકાર સત્તા ટકાવી રાખવાનો જંગ લડે છે.